polyglot-tagger/wikipedia-language-snippets-filtered huggingface dataset:
සාමාන්‍යයෙන් සිරුරේ ඕනෑම පටකයක යම් ප්‍රතිශක්තිකරණ හැකියාවක් පැවතියද දියවැඩියා රෝගීන්ගේ මෙම ප්‍රතිශක්ති හැකියාව සාපේක්ෂව අඩුය. මේ ප්‍රතිශක්ති හැකියාව අඩු බව නිසා විෂබීජ ආක්‍රමණය වී තුවාල සහ ආසාදන වර්ධනය වීමට හැක. දියවැඩියා රෝගීන්ගේ සුදුරුධිරාණු මට්ටමද නිරෝගී පුද්ගලයන්ට සාපේක්ෂව අඩුය. එබැවින් ද විෂබීජ ආක්‍රමණය වී තුවාල සහ ආසාදන වැඩි වශයෙන් ඇති වේ.
දියවැඩියා රෝගය නිසා දෙපාවල ස්නායු ටිකෙන් ටික අඩපණ වීම සිදුවේ. මෙසේ ස්නායු අඩපණ වූ විට රෝගියාගේ කකුලේ සංවේදනා දැනීම අඩු වී ගොස් නැත්තටම නැති වී යාමට පුළුවන. පාදයේ සංවේදනා නොදැනී යාමෙන් කිසියම් තුවාලයක් ඇතිවීම, එය පැසවා ආසාදනය වීම හා දිනෙන් දින තුවාලය නරක අතට හැරීම රෝගියා නොදැනුවත්වම සිදුවිය හැක.
බොහෝවිට දියවැඩියා රෝගීන්ගේ දෑත් සහ දෙපා කිසියම් ආකාරයකින් තුවාල වීමකට ලක් වී ඒවා ආසාදනය වීමෙන් හා ඒ ආසාදනය පැතිරී යාම නිසා කකුල් කපා දැමීමට සිදුවීම බහුල තත්ත්වයකි. බොහෝ ශල්‍ය වාට්ටු වලට ඇතුළත් කරගෙන ඇති රෝගීන්ගෙන් 50%ක් පමණම දියවැඩියා රෝගය නිසා දෙපා වල යම් යම් ගැටළු මතු වූ රෝගීහු වෙති.
තදින් ආසාදනයට ලක්වූ දෙපා තුවාල සහිත රෝගීන්ට ප්‍රතිකාර කිරීමට සිදු වනුයේ ඔවුන්ගේ තුවාල සහිත පාදය කපා ඉවත්කර නම් රෝගියාට තමාගේ ඉතිරි මුළු ජිවිත කාලයම පාදයක්/පාද අහිමව ජීවත් වීමේ අභියෝගයට මුහුණ දීමට සිදුවනු ඇති.
5වන දැයට කිරුළ ජාතික සංවර්ධන වැඩසටහන මොනරාගල ක්‍රියාත්මක වූ අතර ප්‍රදර්ශනය බුත්තලදී පැවැත්විණි. ප්‍රදර්ශනයේ තේමා පාඨය අාශ්චර්යයේ කිරුළ නම් විය. පෙබරවාරි 4 සිට 10 දක්වා, අක්කර 160 ක භූමි භාගයකින් සමන්විතව තිබූ ප්‍රදර්ශනය නැරඹීම සඳහා මිලියන 2 ක ජනතාවක් පැමිණ තිබුණි.
2007 වර්ෂයේදී ප්‍රථම වරට දැයට කිරුළ ප්‍රදර්ශනය අාරම්භ විය. අාරක්ෂක අංශ විසින් සිදුකරන කැපකිරීම් හා පරිත්‍යාග කිරීම් පිළිබඳව ජනතාවට අවබෝධ කරවීම, එසේම හමුදාව විසින් සිදුකරන යහපත සහ යුද්ධය නිමා කිරීමේ වැදගත්කම හුවාදැක්වීම එවක ප්‍රදර්ශනය පැවැත්වීමේ මූලික අරමුණ විය.
2009 තුන්වන දැයට කිරුළ අධ්‍යාපනික හා සංවර්ධන ප්‍රදර්ශනය කොළඹ බණ්ඩාරනායක අනුස්මරණ සම්මන්ත්‍රණ ශාලාවේදී පෙබරවාරි 4 සිට 8 දක්වා පැවැත්විණි. ප්‍රදර්ශනයේ පළමු දිනය අාරක්ෂක දිනය ලෙස නම් කොට තිබුණි.
දේශීය අභිමානය, උරුමය, වත්මන් අභියෝග හා රටේ අාර්ථිකය යන මැයෙන් 2008 දැයට කිරුළ ප්‍රදර්ශනයද කොළඹ බණ්ඩාරනායක අනුස්මරණ සම්මන්ත්‍රණ ශාලාවේ පැවැත්විණි. ප්‍රදර්ශනය පෙබරවාරි සිට 10 දක්වා පැවැතිණි.
ප්‍රථම දැයට කිරුළ ප්‍රදර්ශනය 2007 වසරේ පෙබරවාරි 4 සිට 7 දක්වා කොළඹ බණ්ඩාරනායක අනුස්මරණ සම්මන්ත්‍රණ ශාලාවේ පැවැත්විණි. ප්‍රදර්ශනයේ තේමා පාඨය රට දිනන හෙට දිනට නම් විය.
දැයට කිරුළ යනු ශ්‍රී ලංකාවේ හිටපු ජනාධිපතිවරයෙකු වූ මහින්ද රාජපක්ෂ මහතාගේ ධූරකාලය තුල අැරඹි මහජන ප්‍රදර්ශනයකි.
මෙහිදී තරගකාරියන් ගෙන් බලාපොරොත්තු වන මූලික කරුණු වන්නේ "සාමය සහ සුන්දරත්වය" නියෝජනය කිරීමයි. ඒ අනූව තරගකාරියන්ගේ කාරුණිකත්වය, දයාව, මිත්‍රශීලීත්වය, සුන්දරත්වය, බුද්ධිමත් බව, තීරණ ගැනීමේ හැකියාව, සහ ජාත්‍යන්තරය පිළිබඳ සංවේදීතාවය මැන බලනු ලබයි. සමස්ථ ජාත්‍යන්තර රූ රැජිණ තරගයේ ප්‍රධාන පරමාර්ථ වන්නේ ලෝක සාමය, හොඳ හිත, සහ අනොන්‍යය අවබෝධය ඇතිකරවීමයි.
ජාත්‍යන්තර රූ රැජිණන් 3 දෙනෙකු, කිරුළ දිනාගැනීමට පෙර ලෝක රූ රැජිණ තරගයට සහභාගීව අර්ධ අවසන් වටයට තේරී පත්ව ඇත.
ජාත්‍යන්තර රූ රැජිණ තරගයට සහභාගී වූ තරගකාරියන් 2 දෙනෙකු, පසුව ලෝක රූ රැජිණ තරගයේ ජයග්‍රාහිකාවන් බවට පත්ව තිබෙයි.
මෙතෙක් බිහිවූ ජයග්‍රාහිකාවන් සියල්ල ජීවත්ව සිටින රූ රැජිණ තරගයක් වන්නේද මෙයයි. (1996 දී පිහි ඇනුමකට ලක්ව ඝාතනය වූ 1991 ජාත්‍යන්තර රූ රැජිණ වූ, පෝලන්තයේ අග්නිඑස්කා හැර).
ජාත්‍යන්තර රූ රැජිණ යනු 1960 වර්ෂයේ සිට පවත්වනු ලබන, එක් එක් වසර වලදී ලෝක මට්ටමෙන් රූප සුන්දරියක් තෝරා ගන්නා තරගයකි.
ජයග්‍රාහිකාවක් තනතුරින් පහ කල හෝ ඉල්ලා අස්වීමක් හෝ සිදු නොකල එකම ප්‍රධාන ජාත්‍යන්තර තරගය වන්නේ ජාත්‍යන්තර රූ රැජිණ තරගයයි.
කළුතර දිස්ත්‍රික්කයේ දොඩන්ගොඩ ප්‍රාදේශීය ලේකම් කොට්ඨාසයේ තුඩුගල ග්‍රාමයේ, කළුතර - තුඩුගල, වෙල්ලත පා‍රේ ශ්‍රී බුද්ධරක්ඛිතාරාම වටදාගෙය මහා විහාරය පිහිටා තිබේ. වැලිවිට අස‍රණස‍රණ ස‍රණංක‍ර සංඝ‍රාජ මහනාහිමි‍යන්ගේ තුන්වන ශිෂ්‍ය ගිනිගත්පිටි‍යේ මහනාහිමි‍යන්ගේ ශිෂ්‍යානුශිෂ්‍ය ප‍රපු‍රට අ‍යත් මෙම විහා‍රස්ථාන‍ය පැපිලි‍යාන සූනේත්‍රා මහාදේවි ‍රජ මහා විහා‍ර‍ය, ගංගොඩවිල සුභද්‍රාරාම මහා විහා‍ර‍ය ඇතුළු විහා‍ර ප‍රපු‍රට අ‍යත්වන විහා‍ර‍යකි.
දත්ත කළමණාකරණය සඳහා භාවිතා කිරීමට සකස් කර ඇති පරිගණක වැඩසටහන් පද්ධතියක් ලෙස යනුවෙන් හදුන්වනු ලැබේ. මෙම භාවිතය මගින් වාසි බොහොමයක් ලබාගත හැක. මෙහිදී දත්ත රැස්කර තබාගැනීම සඳහා අවශ්‍ය සකස්කර ගැනීමද එම තුල අවශ්‍ය පරිදි වර්ග කර දත්ත රැස්කර තබාගැනීමේ ඉඩ කඩ සලසා ඇත. මේ අනුව යනු පද්ධතියක් වශයෙන් හදුන්වා දිය හැකිය.
දත්ත පාදකයක ඇති දත්ත විවිධ ආකාරයෙන් ප්‍රයෝජනයට ගැනිම සඳහාත්” දත්ත දත්ත ගොනු ලෙස තැන්පත් කර ගැනිම සඳහාත් භාවිතා කරනු ලබන මෘදුකාංග ලෙස හඳුන්වයි. මෙවැනි මෘදුකාංග වලට උදාහරණ ලෙස , , , යනාදිය දැක්විය හැකිය.
ලංකාව අධිරාජ්‍යවාදීන්ට නතු වූ පසු ලාංකේය සමාජය නොයෙකුත් විපර්යාසයන්ට ලක්‌විය. අලුත් සමාජ ක්‍රමයක්‌ හැඩගැසෙන්නට වූයෙන් පැවතුණ සංස්‌කෘතිය, සිරිත් විරිත්, සිතුම් පැතුම් වෙනස්‌ වීමක්‌ සිදු විය. ඉංග්‍රීසීන්ගෙන් අලුත් තනතුරු ලැබීමත් සමඟ ඔවුන්ගෙන් පොදු ජනයාට නොයෙකුත් තාඩන පීඩන සිදුවිය. මේවාට එරෙහි වීමට නොහැකිවූ පොදු ජනයා ඔවුන්ගේ ක්‍රියාකලාප විවේචනයට ලක්‌ කරමින් නොයෙකුත් රංගනයන් සිදුකළහ.එහි ප්‍රතිඵලයක්‌ ලෙස කෝළම් විවිද චරිත ඇතුලත් කර තිබේ බිහිවීම සිදුවූයේ යැයි සිතිය හැකිය.
පහත රට කෝලම් සම්ප්‍රදයෙන් හමුවන පොලිස් කෝලම ඉතාමත් හාස්‍ය රසය උපදවන කෝලම් අංගයකි . පොලිස් කෝලම මිට අවුරදු 150කට පමණ පෙර එනම් ඉංග්‍රීසි ජාතිකයන් විසින් අප රට පාලනය කල යුගයේදී එකතු වූ කෝලම් නැටුම් අංගයකි . යටත් විජිතවාදී යුගයේ අප පාලනය කළ ඉංග්‍රීසි ආණ්ඩුවේ උසස්‌ සහ පහත් පොලිස් නිලධාරීන් නිර්දය ලෙස විවේචනයට ලක් කිරිමක් පොලිස් කෝලමෙන් සිදුවේ.
සිව්හෙළේ පළමු රජු ලෙස හැඳින්වෙන මහාසම්මත මනු රජු ඔහුගේ යටතේ රට ආරක්ෂා කිරීමට සුදුසු ශක්තිමත් හමුදාවක් තැනීය එය රක්ෂස හමුදාව නමින් හදුන්වයි. එය ක්‍රමයෙන් දියුණු වී රක්ෂ ගෝත්‍රය බිහිවිය. මේ අනුව යක්ෂ, අසුර, රක්ෂස, නාග යන සිව්හෙළයේ පළමු රජ මනුවේ.
රාජ නියෝග මහ ජනයා හමුවට ගෙනගිය අණබෙරකරු අලලා නිර්මාණය වූවකි. මහළු වෙස් ගත් අණබෙරකරුවෙකු වටා කෝළම සිදුවේ. සමහර පළාත් හී චුක්කිනියා හා ඩුංගුරුවා යන දරු චරිත ද්විත්වයක් සහිතව අණබෙර කෝළම රඟ දැක්වේ.
සභාපති නැටුම කෝලම් වලට අලුතින් එකතු වූ අංගයකි එනම් මෙයට අවුරුදු 150කට පමණ පෙර. මෙම අංගය ටුක්කා වඩු පරපුරට ආවේනික වුවකි.
යුද්ධයට ගොස් කැපුම් කෙටුම් වලට ලක්වූ බැව් තුවාල සහිත වෙස් මුහුණු වලින් කියාපායි. සිව් දෙනෙකු මේ කණ්ඩායමට ඇතුලත් වේ.
ටිඇන්ෆැන්ග් සමාගමේ මුල් සැකසීමේ ක්‍රියාවලියට අනුව මෙම තේ වර්ගය 2002 වසරේ සිට නිපදවයි.අන්හුයි කෘෂිකාර්මික විශ්වවිද්‍යාලයේ තේ පිළිබද මහාචාර්ය සන් ලුජිවු ගේ අධීක්ෂණය අනුව මෙහි නිෂ්පාදන ක්‍රියාවලිය සකසයි.
හරිත තේ වල විවිධ එන්සයිම,ඇමයිනෝ අම්ල,කාබෝහයිඩ්‍රේට් ,ලිපිඩ,ස්ටෙරොල්ස්,ශාඛ රසායනික ද්‍රව්‍ය සහ යකඩ අන්තර්ගත වේ.හරිත තේ වල පවතින රසායනික සංයුතිය සදහා බොහෝ අදහස් ඉදිරිපත් වී ඇත.විට්‍රෝ සහ සත්ව අධ්‍යයන කටයුතු වල ප්‍රාථමික පර්යේෂණ වලදී මෙම මෙම මත සනාථ කර ඇති අතර තව දුරටත් සනාථ කිරීම් සදහා පර්යේෂණ කරනු ලබයී. විශාල ලෙස හරිත තේ පානය කිරීම නිසා ඔක්සිකාරක ආතතිය සහ අක්මා රෝග සුව වන බව පර්යේෂණ මගින් සාක්ෂි සහිතව ඔප්පු වී ඇත.
පසුගිය දශක කිහිපය ඇතුළත විවිධ විද්‍යාත්මක අධ්‍යයන සදහා හරිත තේ මාතෘකාවක් විය.හරිත තේ පානය කරන්නන්ට විවිධ සෞඛ්‍ය ප්‍රතිලාබ ලැබෙන අතර
මෙය මිළෙන් අධික තේ වර්ගයකි.මෙය හිරු එළියට නිරාවරණය නොවන සෙවණෙහි වැඩෙන තේ වර්ගයකි.මෙය ආසන්න ලෙස දින 20ක් පමණ සෙවණහි වැඩෙයි. මෙම නමෙහි අර්ථය වන්නේ ජේඩ් මීදුම යන්නයි.මෙය සෙවණෙහි වැඩීම හේතුවෙන් මෙහි ඇමයිනෝ අම්ල සහ කැෆ්‍රීන් වැඩිපුර අන්තර්ගත වේ.එම නිසා තේ වල තිත්ත රසයට හේතුවන කැඩෙචින් අඩුවෙන් අන්තර්ගත වේ. එම නිසා මෙමගින් නැවුම් රසයක් ලැබේ.
මට්චා වල අර්ධයක් අවසන් නිෂ්පාදන මෙම නමින් හදුන්වයි.මෙම ටෙන්චා නමට හේතුව වන්නේ නිෂ්පාදන අවසානයේ සිදුවන ඇඹරීමයි.මෙම තේ වර්ගය ග්යෝකුරෝ තේ වර්ගයට සමාන වේ. එනම් මෙම තේ වර්ගය සෙවණෙහි වැඩෙන අතර මෙම තේ වලද සුවිශේෂ රසයක් ඇත.මෙම තේ නිෂ්පාදන ක්‍රියාවලියේ සුවිශේෂතාව වන්නේ මෙම තේ වේලීමේදී රෝල් නොකිරීමයි.එම නිසා නැවුම් තේ කොළ වලට හානියක් සිදුනොවේ.
හරිත තේ ජපානයෙහි සැම තැනම පවතින අතර එම නිසා එය තේ යන නමින් හදුන්වයි.හරිත තේ ලෙස විශේෂ නමකින් හැදින්වීමක් කරන්නේ නැත.එය ජපාන තේ ලෙසද හදුන්වයි.හරිත තේ චීනයේ මුල් වරට භාවිතා වූයේ සෝග් ඩිනස්ටි සමයේ වන අතර එය ජපානයට මුල් වරට රැගෙන එන ලද්දේ රින්සායි සෙන් පාසල හදුන්වා දුන් මියෝන් එයිසායි ජපාන බෞද්ධ භික්ෂුන්වහන්සේ නමකි.
අධ්‍යයන කටයුතු වලින් පෙන්වා දෙන ආකාරයට හරිත තේ පාරිභෝජනය මගින් ස්නායු රෝග සුව කිර්‍ර්මේ හැකියාවක් සහ ස්නායු රෝග අවම කිරීමේ හැකියාවක් පවතී.හරිත තේ වල අඩංගු පොලිපිනොල්ස් නම් රසායනික ද්‍රව්‍ය මගින් ස්නායු සම්බන්ධ මෙම රෝගය සුව කිරීමට හැකියාව ඇත.
ටෙන්චා වලින් නෙළා ගන්නා ඉතා අනර්ග තේ වර්ගයකි.ග්යෝකුරෝ තේ වලට සමාන වගා පිළිවතක් දක්නට ඇත.මෙම තේ ඉතා මිළෙන් අධික වන අතර මෙම තේ ජපාන තේ උත්සව සදහා යොදා ගනී.මෙම රසයෙන් යුතු අයිස් ක්‍රීම් සහ අනෙකුත් රස කැවිලි ජපානයෙහි ජනප්‍රියය.
මෙය සෙන්චා තේ වල පහළ මට්ටමේ තේ වේ.මෙම තේ අස්වැන්න නෙළාගන්නේ තුන්වන සහ හතර වන අස්වැන්න ලෙස ග්‍රීෂ්ම සහ සරත් සමයෙහිය.සරත් සමයෙහිය නෙළා ගන්නා බෙන්චා වලින් සම්පූර්ණ කොළයම නිෂ්පාදනයට යොදා නොගනී.ඉන් අනවශ්‍ය කොටස් ඉවත් කෙරේ.
කබුසේචා තේ වර්ගය සෙවණෙහි වැඩුණු හරිත තේ අස්වැන්නට පෙර නෙළාගත් තේ වේ.මේවා ග්යෝකුරෝ තේ අස්වැන්න නෙළාගැනීමට පෙර නෙළා ගනියි,මෙය සෙන්චා තේ වලට වඩා රසවත්ය.සමහර අවස්ථා වල ග්යෝකුරෝ තේ ලෙසද වෙළදපොළහි දැකිය හැක.
සෙන්චා සහ ග්යෝකුරෝ තේ නිෂ්පාදන ක්‍රියාවලියේදි ඉතිරිවන කුඩා කොටස් යොදා ගෙන මෙම තේ නිෂ්පාදනය කරයි.මෙය සෙන්චා මෙන් මිළෙන් අධික නැත.මෙම තේ බොහොමයක් සුශී අවන්හල් වල පිළිගන්වනු දැකිය හැක.
හරිත තේ වල පළමු සහ දෙවන දළු අස්වැන්න නෙළා ඒවා හිරු එළියේ වියළා ගැනීමෙන් මෙම තේ වර්ගය සකසා ගනී.මෙය ජපානයේ ඉතා ජනප්‍රිය තේ වර්ගයක් වන අතර මෙය බොහෝ දුරට බීම වර්ග සදහා යොදා ගනී.
මෙම හරිත තේ බොහොමයක් ජපන් හරිත තේ මෙන් හුමාලයෙහි තැම්බීමක් නොකරන අතර එම නිසා මෙම තේ වල බොහොමයක් ජපන් හරිත තේ වල දක්නට ලැබෙන තිත්ත රසයක් දක්නට නොමැත.
බන්චා සහ රෝස් කරන ලද ගෙන්මායි මිශ්‍ර කිරීමෙන් මෙය සාදා ගනී.සමහර අවස්ථා වල මේ සදහා මට්චා සුළු ප්‍රමාණයක් එක් කරයි.එසේ එක් කරන්නේ පැහැයක් ලබා ගැනීමටයි.
වසන්ත කාලයෙහි අස්වනු නෙළන මෙම තේ වර්ගයේ තේ නිෂ්පාදනය සදහා තේ දල්ල යොදා ගනී.මෙම තේ වර්ගය සෙන්චා සහ ග්යෝකුරෝ තේ ගුණත්ව අතර පිහිටයි.
ගුරිචා ලෙසද හදුන්වන මෙය බෙරි රසයකින් යුක්ත වේ.එමෙන්ම මෙහි බෙරි, තෘණ සහ පැගිරි වලින් යුතු සුවදක් දක්නට ලැබීම විශේෂත්වයකි.
ෆුකමුසිචා යනු සෙන්චා තේ කොළ වලට වඩා දෙගුණයක් වැඩියෙන් හුමාලයේ තම්බා ගන්නා තේ වේ.මෙම තේ මගින් ඉතා තද පැහැයක් ලැබේ.
සෙන්චා සහ ග්යෝකුරෝ නිෂ්පාදනයේ අර්ධයට නිමවුන නිෂ්පාදන වලින් මෙය නිෂ්පාදනය කරයි.මෙහි තේ වල සියළු කොටස් අන්තර්ගත වේ.
එමෙන්ම හරිත තේ මගින් ප්‍රති පිළිකා කාරකක් වන බ්‍රොටෙසොමිබ් නම් ඔෟෂධයේ බලපෑම නිෂ්ජේදනය කිරීමේ හැකියාවක් ඇත.
එහිදී ක්‍රම කිහිපයක්‌ම අනුගමනය කරන ලද අතර පැරකුම්ගේ වීර ක්‍රියා හා සමාන වීර ක්‍රියා තමා විසින් ද සිදුකරන ලද බව පැවසීම එයින් එක්‌ ක්‍රමයකි. එමෙන්ම පරාක්‍රමබාහු රජු සේම තමන් ද තුන් නිකාය සමඟි කළ බව දඹුලු ලිපියෙහි සඳහන් කර තිබෙනුයේ මෙසේය.
මහා පරාක්‍රමබාහු රජතුමාගේ රාජ්‍ය නිලධාරීන්ගේ විරුද්ධතාවට ද නිශ්ශංකමල්ල රජු මුහුණ දුන් බව සඳහන් ය. පැරකුම් රජුගේ හමුදාපතීන් වූ කිත්ත, වික්‌කුන්ත. පරක්‌කම, චමුක්‌කන යන අය ප්‍රබල වූවා සේම මේ සමය වන විට ප්‍රාදේශීය රජවරුන් ලෙසින් පාලනය ගෙන යැමේ කටයුත්තෙහි ද නිරත වී තිබේ. මෙම නිලධාරින්ට ත්‍යාග, නම්බුනාම, යනාදිය ලබාදෙමින් සහනශීලී ක්‍රියාමාර්ගයක්‌ වෙත නිශ්ශංකමල්ල රජු යොමුව තිබේ. එසේම නම්බුනාම තනතුරු ලැබීම තුළින් උදම් නොවිය යුතු බවට ද සඳහන් කිරීමට මොහු ක්‍රියා කළේය.
නිශ්ශංකමල්ල රජු යොදාගත් විරුද නාමයන් අතර, "කාලිංග ලංකේශ්වර" යන්න සඳහන්ය. විදේශිකයෙකු වූ මොහු කාලිංග යන වචනයව ලාංකිකයන්ට නිතර ඇසීමට සලස්‌වා තිබේ. මොහු යොදාගත් විරුද නාමයන් අතරින් අප්‍රතිමල්ල යන්න විශේෂ තේරුමක්‌ නැතිව යොදා ගෙන තිබේ. විද්වතුන් පෙන්වා දෙන අන්දමට මෙහි අදහස වනුයේ "සතුරන් නොමැති" යන්නයි. මේ ආකාරයට නිශ්ශංකමල්ල රජු තම අභිමානය සලසා ගනු සඳහා හෝ කුමන හේතුවක්‌ නිසා හෝ විරුද නාමයන් බොහෝ ප්‍රමාණයක්‌ භාවිත කරන ලද බව පැහැදිලි වේ.
ලංකාවේ රාජ්‍ය බලය හිමිකර ගත් රජවරු විවිධ අභියෝගයන්ට මුහුණ දුන් බව මූලාශ්‍රය තොරතුරුවලින් අපට අනාවරණය කර ගත හැකිය. පොලොන්නරුව රාජ්‍යයෙහි බලයට පත් වූ නිශ්ශංකමල්ල රජු ද අභියෝගයන් රැසකටම මුහුණ දුන් අතර, එම අභියෝගයන් කවරේද යන්න අධ්‍යයනය කිරීම වැදගත් ය. නිශ්ශංකමල්ල රජු එවැනි අභියෝගයන් හයකට ලක්‌ වූ බවත් එම අභියෝගයන් ජයග්‍රහණය කළ ආකාරය පිළිබඳ මූලාශ්‍රය සඳහන් කරනු ලබයි. ඒ අනුව නිශ්ශංකමල්ල රජුට මුහුණ දීමට සිදු වූ අභියෝගයන් මෙසේය.
"ගොවිකුල ජනතාවගේ විරෝධතාවයෙන්" ද නිශ්ශංකමල්ල රජු මහත් අසීරුතාවට ලක්‌විය. එහිදී ගොවිකුල ජනතාව සංවිධානය වී පොලොන්නරුව රාජ්‍යයට උරුමකම් කියන ලදී. රටේ ප්‍රබල සංවිධානයක්‌ ලෙසින් කුලීන ජනතාව විදේශීය පාලකයාට එරෙහිව නැඟී සිටීමට සමත් වූහ. එහිදී නිශ්ශංකමල්ල රජු ගොවිකුල ජනතාවගේ විරුද්ධභාවය තුරන් කරන ලද්දේ ජන්මය මතක්‌ කරමින් නිග්‍රහ කිරීමෙන් සහ රාජ්‍ය උරුමයෙන් සහ ජනතාවගෙන් කොන් කිරීමෙනි. එහිදී ප්‍රකාශ කර සිටියේ,
කාලිංග වංශිකයකු වූ නිශ්ශංකමල්ල රජුට පාණ්‌ඩ්‍ය වංශිකයන්ගේ විරෝධතාවට ද මුහුණ දීමට සිදු වූ හෙයින් එය මර්දනය කිරීමට ද සාර්ථක ප්‍රතිපත්තියක්‌ අනුගමනය කළේය. ඒ අනුව ගොවිකුල ජනතාවට මෙන්ම මර්දනශීලී ප්‍රතිපත්තියක්‌ වෙත යොමුවීම විශේෂ ලක්‍ෂණයකි. ඒ අනුව පාණ්‌ඩ්‍යයන් පිළිබඳව නමින් සඳහන් නොකිරීමට ක්‍රියා කළේය. පාණ්‌ඩ්‍යයන් පිළිබඳ දක්‌වන ලද අදහස්‌ අතර පහත සඳහන් ඒවා වැදගත් ස්‌ථානයක්‌ හිමිකර ගනී.
"තමා උපන්නේ බුදු බෝසත් සක්‌විත්තන් උපදිනා උතුම් දඹදිව කලිඟු රට සිංහපුරයෙහි ය." යන්නයි. එසේම සිංහල ජනතාවට නිරන්තරයෙන් කාලිංග යන්න ඇසීමට සලස්‌වන ලදී. එහිදී පොලොන්නරුව "කාලිංගපුරය" ලෙස බිසව "කාලිංග සුභද්‍ර" යනාදී වශයෙන් ව්‍යවහාර කරන ලදී. මේ අන්දමට නිශ්ශංකමල්ල රජු සිය ප්‍රධාන අභියෝගයට සාර්ථකව විසඳුම් සෙවීමට සමත් විය.
"බොහෝ කල් භින්නව තිබූ තුන් නිකාය සමගි කරවා" යනුවෙනි. පරාක්‍රම සමුද්‍රය මෙන් තමා ද නිශ්ශංක සමුද්‍රය කරවූ බව සඳහන් කිරීමෙන් නොනවතින නිශ්ශංකමල්ල රජු පරාක්‍රමබාහු රජුට චෝදනා එල්ල කරනු ලබයි. මේ ආකාරයට එම අභියෝගය ද සාර්ථකව ජයගැනීමට නිශ්ශංකමල්ල රජුට හැකිවිණි.
කිර්ති නිශ්ශංක සහ කාලිංග ලෝකේශ්වර යන නාම වලින්ද හැඳින්වුන නිශ්ශංක මල්ල රජතුමා 1187 සිට 1196 දක්වා ශ්‍රී ලංකාව පාලනය කළේය. රජු විසින් නිශ්ශංක ලතා මණ්ඩපය, හැටදාගේ සහ රන්කොත් වෙහෙර ඉදිකරන ලද අතර පැරණි විහාර සහ වැවු රැසක් ප්‍රතිසංස්කරණය කරන ලදී.
මහා පරාක්‍රමබාහු රජතුමාගේ අනුප්‍රාප්තිකයා වශයෙන් මෙරට රාජ්‍ය බලය හිමිකර ගත් විදේශීය කුමාරවරයකු ලෙස නිශ්ශංක මල්ල රජු පෙන්වා දිය හැකිය. ඉන්දියාවේ සිට පැමිණි කාලිංග වංශිකයෙකු වූ මොහුගේ සේවය මෙරටට කෙසේ ලැබුණේ ද යන්න මූලාශ්‍රය තොරතුරු සපයනු ලබයි.
මේ පිළිබඳව අදහස්‌ දක්‌වන පරණවිතාන මහතා පෙන්වා දෙනු ලබනුයේ ' යනුවෙනි. මේ අනුව පාණ්‌ඩ්‍ය වංශිකයන්ගේ විරෝධතාව ද මර්දනය කිරීම නිශ්ශංකමල්ල රජු ලද තවත් ජයග්‍රහණයකි.
යනාදී වශයෙනි. මේ අයුරින් ගොවිකුල ජනතාව නිග්‍රහයට ලක්‌ කරමින් ඔවුන්ගේ අභියෝගය ද මර්දනය කරලීමේ හැකියාව නිශ්ශංකමල්ල රජු සතු වූ බව පැහැදිළිය.
මෙම කරුණු අතරින් තෙවැනි කරුණ නම් විදේශිකත්වය පවසමින් එහි වලංගු බව පැවසීමට නිශ්ශංකමල්ල රජු යොමුවිය. එහිදී ඔහු පවසා සිටියේ,
චෙකෝව් ගේ පියා නව නිවසක් තැනීමට අනවශ්‍ය ලෙස තම ධනය වියදම් කිරීම නිසා 1876 වසරේදී බංකලොත් භාවයට පත් විය. ණය ගෙවීමට නොහැකි ව සිරගත වීමෙන් වැළකීම සඳහා ඔහු සිය පවුල සමඟ මොස්කව් නුවරට පලා ගියේය. ඒ කාලයේ ඔහුගේ වැඩිමහල් පුතුන් දෙදෙනාද විශ්වවිද්‍යාල අධ්‍යාපනය ලබමින් මොස්කව් නුවර සිටියෝය. මෙකල පවුලේ පැවති අඟහිඟ කම් හා දරිද්‍රතාවය නිසා චෙකෝව් ගේ මව මානසිකව මෙන්ම ශාරිරිකව ද දුර්වල වූවාය. මේ කාලයේ චෙකෝව් පවුලේ දේපල විකිණීමටත් ඉගෙනුම අවසන් කිරීමටත් ටැගන්රොග්හි ම රැඳී සිටියේය.
චෙකෝව් පළමුව ග්‍රීක පිරිමි ළමුන් සඳහා වන පාසලටද දෙවනුව ටැගන්රොග් හි පාසලටද ඉගෙනුම සඳහා ඇතුළත් විය. වර්තමානයේ චෙකෝව් ලෙස නම වෙනස් වූ මෙම පාසලේදී, චෙකෝව් හට ග්‍රීක විභාගය අසමත් වීම නිසා වසරක් යනතුරු ඉහළ පන්තියට යෑමට නොහැකි ව ඇත. මෙකල ඔහු ග්‍රීක ලබ්ධික දේවස්ථාන්යේ තම පියාගේ ගීතිකා කණ්ඩායමේ ගායනයට ද එක් විය. 1892 දි ඔහු ලියූ ලිපියක, තම ළමා කාලය විස්තර කිරීමට ඔහු "වේදනාව"යන වචනය භාවිත කර තිබුණි. ඔහු සිහිපත් කරන පරිදි :
චෙකෝව් ගේ මෘත ශරීරය මොස්කව් නුවරට ගෙනැවිත් තිබුණේ නැවුම් බෙල්ලන් ප්‍රවාහනයට යොදාගන්නා ශීත කළ දුම්රියකිනි. මෙම ක්‍රියාව පිළිබඳව මැක්සිම් ගෝර්කි අමනාප වීද තිබුණි. චෙකෝව්ගේ අවමංගල්‍යයට පැමිණි දහසක් දෙනා වැරදීමකින් එදිනම පැවති ජෙනරල් කෙලර් නමැත්තකුගේ අවමංගල්‍යය පෙරහැරට සහභාගී වී තිබුණි. නොවොඩෙවිකි සොහොන් බිමෙහි වූ චෙකෝව්ගේ පියාගේ සොහොන අසළින්ම චෙකෝව්ගේ සිරුර භූමිදානය කරන ලදී.
යල්ටා හිදී චෙකෝව් තමාගේ සුප්‍රසිද්ධ නිර්මාණයක් වන " " රචනා කළේය. මෙහි නිරූපණය කරන්නේ විවාහක කතක් හා විවාහක පුරුෂයකු අතර වූ අනියම් සබඳතාවයක් පිළිබඳවයි. ඔවුන්ගේ හමුවේ ඉදිරි පැවත්මක් අපේක්ෂා නොකළද , තම පවුල් වල ආරක්ෂාව අනතුරේ හෙළමින් ඔවුන් තම සබඳතාවය ගෙනයන ආකාරය මෙම කෘතියෙහි ගෙනහැර දැක්වේ.
1897 මාර්තු මසදී මොස්කව් නුවරට බලා යමින් සිටියදී පෙනහලු වලට ලේ ගලායාම නිසා චෙකෝව් දැඩි ලෙස රෝගාබාධ විය. නිවැසියන්ගේ දැඩි පෙළඹවීමෙන් යුතුව ඔහු සායනයකට ඇතුළත් වූ අතර එහි දී ඔහු පරීක්ෂා කළ වෛද්‍යවරුන්, ඔහුගේ පෙනහැලි වල ඉහළ කොටසේ ක්ෂය රෝගය පැතිරී ඇති බවත් ජීවන රටාවේ වෙනසක් ඇති කරගන්නා ලෙසත් පවසා සිටියේය.
"මම සහ මගේ සොහොයුරන් දේවස්ථානය මධ්‍යයේ නැඟී සිට " ",හෝ " ' " වැනි ගීතිකා ගායනය කරද්දී එහි සිටි හැමදෙනම අප දෙස ආදරයෙන් බලා අපේ දෙමව්පියන්ට ඊර්ෂ්යා කළා අපේ දස්කම් ගැන. නමුත් ඒ මොහොතේ අපට දැනුනේ අප කුඩා හිරකරුවන් ලෙසින්"
ඔබගේ කැමත්ත පරිදි මම කසාදයකට එකඟ වෙන්නම්. නමුත් කොන්දේසි කිහිපයක් සහිතව. මෙතෙක් පැවති සියළු දේ නොවෙනස්ව පැවතිය යුතුයි. මම ගමෙහි වෙසෙන විට ඇය මොස්කව් නගරයේ විසිය යුතුයි. මම පැමිණ ඇය බලා යන පරිදි. මට සොයා දෙන්න සඳක් මෙන් බිරිඳක්, මාගේ අහසේ නිතර පෙනී නොසිටින
සැඛලින් හිදී චෙකොව් දුටු යම් සිද්ධීන් ඔහු කෝපයට පත් කළේය. තාඩන-පීඩන, සැපයුම්කරුවන්ගේ වංචා කිරීම්, බලෙන් කාන්තාවන් ගණිකා වෘත්තියට යොමු කිරීම් මෙවැනි සිද්ධීන්ය. "ඇතැම් විට මිනිසුන්ගේ ආත්මගෞරවය කෙලසීමේ අන්තයට ගිය අවස්ථා මම දුටුමි"යි ඔහු ලීවේය.
1901 මැයි මස විසිපස් වන දින චෙකෝව් ඔල්ගා ක්නිපර් සමඟ රහසේ විවාහ වුයේය. එතෙක් චෙකෝව් රුසියාවේ සිටින සාහිත්‍යය ක්ෂේත්‍රයේ වඩාත් අවධානයට ලක් වූ අවිවාහකයා ලෙස ප්‍රසිද්ධියට පත්ව සිටියේය. විවාහය ගැන වරෙක ඔහු සුවොරින්ට මෙසේ ලියුවේය.
1879 දී තම පාසල් අධ්‍යාපනය නිම කළ චෙකෝව් සිය පවුල සමඟ විසීමට මොස්කව් නුවර බලා ගියේ . වෛද්‍ය විද්‍යාලයේ වෛද්‍ය උපාධිය හැදැරීමට සුදුසුකම් සහිතවය.
"ටොම්ස්ක් සිත් නොගන්නා නගරයකි. මා හඳුනා ගත් බේබද්දන්ද, මට ගෞරව දැක්වීමට හෝටලයට පැමිණි බුද්ධිමත් පුද්ගලයන් පමණක් නොව එහි පදිංචි කරුවන්ද සිත් නොගන්නා සුළුය."
මිකායිල් චෙකෝව්, මෙලිඛොවො හි නිවසේ වාසය කළ අයෙක් ලෙස තම තම සොයුරාගේ වෛද්‍ය වෘත්තියට වූ කැපවීම, මෙසේ විස්තර කළේය.
බොහෝ එන්සයිම ත්‍රිමාණ ගෝලීය ප්‍රෝටීන වේ.(ඇතැම් අණු වලටද එන්සයිම ලෙස ක්‍රියාකිරීමේ හැකියාව පවතියි.~උදා.-: රයිබොසයිම්)
සජීවී සෛල තුළ සිදුවන අපවෘත්තීය ප්‍රතික්‍රියා හා සංවෘත්තීය ප්‍රතික්‍රියා/ පරිවෘත්තීය ප්‍රතික්‍රියා/ ජෛව ප්‍රතික්‍රියා උත්ප්‍රේරණය කරන්නේ ප්‍රතික්‍රියා සඳහා අවශ්‍ය සක්‍රියන ශක්තිය අඩු කිරීම මගිනි. (සක්‍රියන ශක්තිය යනු ප්‍රතික්‍රීයක ඵල බවට පත් කිරීමට දිය යුතු අවම ශක්තියයි)
එන්සයිම එයට සුවිශේෂී වූ ප්‍රතික්‍රියා පමණක් උත්ප්‍රේරණය කරයි. (එන්සයිම විශිෂ්ට ය/ එක් ප්‍රතික්‍රියාවක් පමණක් උත්ප්‍රේරණය කරයි.)එනම් උපස්ථර විශිශ්ටයි.
සංලග්න කාණ්ඩ - උදා : / /බයොටින්/හීම්(කාබනික සංයෝගයන් ය. ඒවා එන්සයිමයට තදින් බැඳී ඇත. ඒවා ඉලෙක්ට්‍රෝන වාහක/ ඔක්සිජන් වාහක ලෙස ක්‍රියා කරයි.)
සහ - එන්සයිම - උදා : / /සහ - එන්සයිම (කාබනික සංයෝගයන් ය. ඒවා එන්සයිම සමග ලිහිල්ව සම්බන්ධ වී ඇත. ඒවා හයිඩ්‍රජන් ප්‍රතිග්‍රාහක ලෙස ක්‍රියා කරයි.) ඒවා එන්සයිමයේ ක්‍රියාව සක්‍රිය කරයි.
ප්‍රේරිත - සීහුම් යාන්ත්‍රණය වඩාත් නම්‍යශීලි ව්‍යුහයන් ය. එන්සයිමය සමග උපස්ථර සම්බන්ධ වන විට ප්‍රේරණය වී එන්සයිමයේ හැඩය වෙනස් වේ. එමගින් එන්සයිමයට වඩාත් සාර්ථක ලෙස ක්‍රියා කිරීමට හැකි වේ.)
ජීවීන් තුළ සිදු වන ජෛව රසායනික ප්‍රතික්‍රියාවල ශීඝ්‍රතාව වැඩි කිරීමට අවශ්‍ය වන, ජීවී දේහ තුල ස්වාභාවිකව නිපදවෙන, විශේෂිත ත්‍රිමාණ ගෝලීය ප්‍රෝටීනමය කාබනික රසායනික උත්ප්‍රේරක එන්සයිම" ලෙස හැදින්වේ.
මේවා ජිවි දේහ තුලදි ප්‍රතික්‍රියාවට අවශ්‍ය සක්‍රියන ශක්තිය අඩුකොට ප්‍රතික්‍රියාව උත්ප්‍රේරණය කරනු ලබයි.
ජිවින්ගේ දේහ තුල විවිධ පරිවෘත්තිය ක්‍රියාවලියන් සිදු වේ.එවා සංවෘත්තිය හෝ අපවෘත්තිය ප්‍රතික්‍රියා සිදු වේ.
නමුත් මෙම ජෛවීය ක්‍රියාවලි දේහ උෂ්ණත්ව යටතේ කාර්යක්ෂමව සිදු කරගත යුතුය. මේ සදහා දායක වන ජිවි දේහ තුල පවත්නා වැදගත් මෙවලම වන්නේ එන්සයිමයි .
ජරාසන්ධ දෞපදීගේ ස්වයම්වරයට පැමිණිමුත් දුන්න ගැනීමට අපෝසත් වනවා. විටෙක ඔහු ශකුණි හා දුර්යෝධනව සිර කර තිබියදි කර්ණ විසින් බේරා ගන්නවා. කර්ණ ජරාසන්ධ සමග කල සටනෙන් සතුටුව ජරාසන්ධ මාලිණි නුවර කර්ණට ත්‍යාග කරනවා.
වසර-තුනක සීමාව තුල පළමු වසරෙහිදී ක්‍රීඩා කල තරග සඳහා වටිනාකම තුනෙන්-පංගුවක් වෙයි; දෙවන වසර තුලදී ක්‍රීඩා කල තරග සඳහා එය තුනෙන්-දෙපංගුවක් වෙයි; අවසන් වසර තුල ක්‍රීඩා කල තරග සඳහා සම්පූර්ණ වටිනාකම හිමි වෙයි; මෑත තරග සඳහා ඉඳුරාම වැඩි භරණයක් හිමිවෙයි.
දැනටමත් රැස් කර ඇති ලකුණු ගණනට රැස් කර ගත් තරග ලකුණු එක් කොට නව ශ්‍රේණිගතය නිර්ණය කරන්න. කෙසේවෙතත්, අවසන් වසර තුන පරාසයෙහි නොපවතින තරග ඉවත් කල යුතු වෙයි.
කණ්ඩායම් විසින් රැස් කෙරෙක ලකුණු, ප්‍රතිවාදියාගේ ශ්‍රේණිගතය මත පදනම් වෙන බැවින්, එය ඇරඹුනු විට කණ්ඩායම් සඳහා පාදක ශ්‍රේණිගතයන් නියම කිරීමට මෙම ක්‍රමවේදයට සිදු විය.
නෙක්සස් 5 හි බාහිර කවරය පොලිකාබනේට් වලින් නිමවා ඇති අතර එය නෙක්සස් 7 හා සමාන කමක් දක්වයි. කළු, සුදු සහ රතු වර්ණ වලින් ලබා ගත හැකි විය.
නෙක්සස් 4 නිල නොවන වශයෙන් පහසුකම සැගවුනු මෘදුකාංග විකල්ප මගින් භාවිතා කල හැකි වුවද නෙක්සස් 5 නිළ වශයෙන් ජාල පහසුකම ලබා දී තිබුණි.
ජයා විසින් ලන්ඩන් මැට්‍රිකියුලේෂන් සහ ඉන්ටර් ආර්ට්ස් විභාග සමත් වීම නිසා පාසැල් ගුරුවරයෙකු වීමට එය උපකාරී විය. 1910 වසරෙහි ජනවාරි මාසයේදී ඔහු වෙත ලැබුනු පළමු පත්වීම, මහනුවර ධර්මරාජ විද්‍යාලය වෙත විය. ඔහුගේ පළමු මාසික වේතනය රුපියල් 40 ක් විය. ධර්මරාජ විද්‍යාලයෙහි කෙටි කලක් සේවය කිරීමෙන් පසුව, 1910 වසරෙහි මැයි මාසයේදී ඔහු මොරටුවේ වේල්ස් කුමාර විද්‍යාලය වෙත පත්වීම ලැබීය.
එකල එහි විදුහල්පතිව සිටි පී.ඩී.එස්. කුලරත්න මහතා වෙතින් ලැබුනු ආරාධනාවක් පිළිගැනීමෙන් පසුව, වසර 1917දී, ඔහු ආනන්ද විද්‍යාලයට වෙත පත්වීම් ලදි. විදුහලෙහිදී, ජයා විසින් ප්‍රධාන වශයෙන් උගැන්වුනේ ඉහිහාසය සහ සම්භාව්‍ය අධ්‍යයනයයි. වසර කිහිපයකට පසුව රටෙහි ප්‍රමුඛ මාක්ස්වාදී දේශපාලනඥයන්වූ සමහරක් ශිෂ්‍යයන්ට ආනන්ද විද්‍යාලයේදී ඔහු උගැන්වීය: පිලිප් ගුණවර්ධන, රොබට් ගුණවර්ධන, ආචාර්ය එස්. ඒ. වික්‍රමසිංහ සහ ආචාර්ය ඇන්.ඇම්.පෙරේරා ඔවුන් වූහ.
නීති විද්‍යාලයේ අවසන් වසරෙහි අධ්‍යාපනය ලබමින් සිටියදී, 1921 වසරෙහිදී, දේශීය මුස්ලිම් ප්‍රජාවගේ ආරාධනාව පිළිගත් ජයා, කොළඹ සහිරා විද්‍යාලයේ විදුහල්පති ලෙසින් වැඩ භාර ගත්තේය. මරදාන මුස්ලිම් දේවස්ථාන කමිටුව වෙනුවෙන් සෑබෑ ආරාධනාව සිදු කරන ලද්දේ එන් එච් එම් අබ්දුල් කාදර් විසිනි. නීතිඥයෙක් ලෙසින් ඔහුගේ අනාගත අභිවෘත්තිය අත්හල ජයා, දේශපාලන ක්ෂේත්‍රයේ රැඳී සිටීමට තීරණය කලේ, එම ක්ෂේත්‍රය තුලදී ඔහුගේ ප්‍රජාවට වටනා දායකත්වයක් ලබා දිය හැකි වනු ඇති බවට ඔහු විශ්වාස කල නිසා විය හැකිය.
1924 වසරෙහිදී, ඉතිහාසයේ පළමු වතාවට, ව්‍යවස්ථාදායක සභාව සඳහා මහමදීය ඡන්ද කොට්ඨාශය වෙතින් සාමාජිකයන් කෝරා පත් කර ගැනීමට මැතිවරණයක් පැවැත්විණි . මහමදීය ඡන්ද කොට්ඨාශය යනු, සම්පූර්ණ රටෙහි මුස්ලිම් ප්‍රජාව නිරූපණය කෙරුණු දීප-ව්‍යාප්ත වර්ගවාදී ඡන්ද කොට්ඨාශයක් විය. කෙසේවෙතත්, මෙම කාලසීමාව තුලදී සීමිත පුරවැසියන් සංඛ්‍යාවක් පමණක් ඡන්දය ප්‍රකාශ කිරීමේ අයිතිය ලදහ. ව්‍යවස්ථාදායක සභාව සඳහා ජයා මෙම මැතිවරණ කොට්ඨාශයෙන් තේරී පත් වූයේ තවත් දෙදෙනෙක් හා සමගිනි.
රාජ්‍ය මන්ත්‍රණ සභාවෙහිදී, අධ්‍යාපන පිළිබඳ විධායක කමිටුව සඳහා ජයා තෝරා ගන්නා ලදි. රටෙහි මුස්ලිම් අධ්‍යාපනය දියුණු කිරීම සඳහා මෙය විසින් ඔහු වෙත පුළුල් අවකාශයක් සැපයීය. ඔහුගේ සහෘද මුස්ලිම් රාජ්‍ය මන්ත්‍රණ සභා මන්ත්‍රී ශ්‍රීමත් රසීක් ෆරීඩ් හා සමගින්, ඔහු විසින් දිවයින පුරා බොහෝ මුස්ලිම් පාසැල් පිහිටුවන ලදි. පාසැල් ගුරුවරුන්ගේ අයිතිවාසිකම් උදෙසාද ජයා සටන් කලේය. පාසැල් ගුරුවරුන් සඳහා විශ්‍රාම වැටුප් ක්‍රමයක් සඳහා ඔහු විශාල දායකත්වයක් සැපයීය.
රාජ්‍ය මන්ත්‍රණ සභාවෙහිදී, සිංහල නොවන වාර්ගිත කන්ඩායම් වලට අයත්වූ ජයා ඇතුළු අනෙකුත් රාජ්‍ය මන්ත්‍රණ සභා මන්ත්‍රීවරු විසින්, "සුළුතර කණ්ඩායමක්" තනන ලදි. රටෙහි දෙමළ සහ මුස්ලිම් ජනතාවගේ අයිතිවාසිකම් පිළිබඳව ඔවුහූ විශේෂ අවධානයක් යොමු කලහ. කෙසේවෙතත්, එක් දෙමළ රාජ්‍ය මන්ත්‍රණ සභා මන්ත්‍රීවරයෙකු ජී. ජී. පොන්නම්බලම් විසින් ගෙන ගිය "පනහට-පනහ" ව්‍යාපාරයට, සුළුතර කණ්ඩායමෙහි සියළු මන්ත්‍රීවරුන්ගේ සහයෝගය නොලැබිණි.
ටී.බී.ජයා හෙවත් තුවාන් බුර්හානුදීන් ජයා ලාංකික අධ්‍යාපනඥයෙක්, දේශපාලනඥයෙක්, රාජ්‍යතාන්ත්‍රිකයෙක් සහ මුස්ලිම් ප්‍රජා නායකයෙක් විය. සිය වෘත්තිමය දිවිය පාසැල් ගුරුවරයෙක් ලෙසින් ඇරඹි කොළඹ සහිරා විද්‍යාලයෙහි විදුහල්පති ලෙසින් වසර 27 ක සේවයෙන් අනතුරුව ඔහු විශ්‍රාම ලැබුවේය. ඔහුගේ භාරකාරත්වය යටතේ, සහිරා විද්‍යාලය, රටෙහි ප්‍රමුඛ පාසැල් අතුරින් එකක් බවට පත් විය.
මැලේ ජාතික කසීම් ජයා සහ එම මහත්මිය බයා සෞජා යන දෙමව්පියන්ගේ දෙවන පුතු ලෙසින්, 1890 ජනවාරි 1 දිනදී, ගලගෙදර නගරයෙහිදී, ටී.බී. ජයා උපන්නේය. ජයා පවුල අයත් වූයේ, ශ්‍රී ලංකාවේ මැලේ වාර්ගික සුළුතර කණ්ඩායමටය. කසිම් ජයා, පොලිස් දෙපාර්තමේන්තුවෙහි සාජන්ට්වරයෙක් ලෙසින් රැකියාව කලේය.
1948 වසරෙහිදී ඔහු විශ්‍රාම යන තුරු සහිරා විද්‍යාලයේ විදුහල්පති ලෙසින් වසර 27 ක් ජයා සේවය කලේය. විදුහල්පති වශයෙන් ජයාගේ සේවා කාලය, සහිරා විද්‍යාලයේ ස්වර්ණමය යුගය ලෙසින් සැලකෙයි. මෙම යුගය තුලදී, විද්‍යාලය විසින් ජාතික මට්ටමෙහි කැපී පෙනෙන චරිත නිපැයීය.
ගුරුවරයෙක් ලෙසින් සේවය කරමින් සිටියදී, ඔහුගේ ශාස්ත්‍රීය පරිශීලනය දිගටම පවත්වා ගෙන ගිය ඔහු,ලන්ඩන් විශ්වවිද්‍යාලයෙන් සම්භාව්‍ය අධ්‍යයනය පිළිබඳ උපාධියක් ලබා ගත්තේය. ඉක්බිතිව ඔහු නීති විද්‍යාලයට ඇතුළු වූයේ නීතිඥයෙක් බවට සුදුසුකම් ලැබීම සඳහාය.
රටෙහි මුස්ලිම් ප්‍රජාවෙහි නායකයෙක් ලෙසින් ජයා ක්‍රමයෙන් නැගී ආයේය. එන් එච් එම් අබ්දුල් කාදර් මහතාගේ අභාවයෙන් පසුව, සමස්ත ලංකා මුස්ලිම් ලීගයෙහි සභාපති ලෙසින් ජයා පත් කෙරිණි. 1950 වසර දක්වා සභාපති ලෙසින් ඔහු කටයුතු කලේය.
සහිරා විද්‍යාලයේ ශාඛා කිහිපයක් ඇරඹීම විෂයයෙහි ජයා හේතුභූත විය. 1942 වසරෙහිදී, පළමුවන ශාඛාව අළුත්ගමදී ඇරඹුනු අතර, එයින් පසුව 1944 වසරෙහිදී ගම්පොල ශාඛාව ඇරඹිනි. 1945 වසරෙහිදී තවත් ශාඛා තුනක් ඇරඹුනේ මාතලේ, පුත්තලමෙහි කොඣ්ඣ වීදියෙහිය.
2013 දෙසැම්බර් මාසයේදී ඇතිවූ ගැටුම් වලින් අනතුරුව, ඉරාකයේ සහ ලෙවන්තයේ ඉස්ලාමීය රාජ්‍යය සහ එය වටා පෙලගැසුනු බලකායන් විසින්, 2014 ජූනි මාසයෙහිදී ඉරාක රජයට එරෙහිව, උතුරු ඉරාකයෙහිදී ප්‍රධාන ක්‍රියාන්විතයක් අරඹන ලදි.
ජාතික රිපබ්ලිකන්වරු යනු එක්සත් ජනපදයෙහි දේශපාලන පක්ෂයකි. ජෝන් ක්වින්සි ඇඩම්ස්ගේ පාලන සමයෙහිදී, ජනාධිපතිවරයාගේ පාක්ෂිකයන් හැඳින්වුනේ ඇඩම්ස්ගේ මිනිසුන් හෝ ජැක්සන්-විරෝධින් ලෙසය. 1828 වසරේදී, එක්සත් ජනපදයේ ජනාධිපතිවරයා ලෙසින්, ඇන්ඩෲ ජැක්සන් තේරී පත්වූ විට, මෙම කණ්ඩායම විරුද්ධ පක්ෂයෙහි කොටසක් බවට පත් විය. "ජාතික රිපබ්ලිකන්" යන පදය භාවිතයේ පවතින්නේ, වසර 1830 දින වකවානුවෙහි සිටය.
බොහෝ ක්‍රිස්තියානි පල්ලිවල තවත් පොදු ලක්ෂණයක් වන්නේ ඉදිරිපස පූජාසනයේ නැගෙනහිර දිශානතියයි. බොහෝ විට, පූජාසනය නැඟෙනහිර දෙසට නොව හිරු නැඟෙන දිශාවට යොමු කෙරේ. මෙම සම්ප්‍රදාය 4 වන සියවසේ බයිසැන්තියම් වලින් ආරම්භ වූ අතර 8 සිට 9 වන සියවස දක්වා බටහිර රටවල ප්‍රචලිත විය.